##### TUVALU

Tuvalu je raztreseno otočje v jugozahodnem Tihem oceanu. Prej se je imenovalo Lagunsko otočje in je bilo do leta 1978 del britanske kolonije Gilbetrtovo in Lagunsko otočje.

Državo Tuvalu sestavlja 9 otokov; 5 otokov je koralnih atolov, 4 pa so skalnati in merijo 4,9 km2 do 0,4 km2 in se dvigajo le nekaj metrov nad vodo. Na otokih je vlažno tropsko podnebje. Ponavadi pade veliko dežja, čeprav so v preteklosti pogoste in hude suše skoraj opustošile otočje. Na koralnih tleh je prst tanka in revna, zato na otokih rastejo samo kokosove palme, kruhovci,... Na otokih živijo predvsem podgane, kuščarji in morske ptice, vendar je v okoliških vodah mnogo rib in drugih morskih živali, zlasti ob grebenih. Med 2. Svetovno vojno so ZDA na otokih zgradile vojaška oporišča, s katerih so potem napadale japonske okupatorje na Gilbertovih otokih.

Prvi prebivalci Lagunskega otočja so bili Polinezijci. V 60. Letih je med polinezijskim prebivalstvom naraščalo nezadovoljstvo zaradi vpliva Mikronezijcev iz Gilbertovega otočja v upravljanju kolonije. Leta 1975 so se končno razcepili in otočje je leta 1978 pod imenom Tuvalu postalo samostojno. Tuvalu je del Britanske skupnosti narodov, poglavar države pa je britanski monarh.

Gospodarstvo temelji na poljedelstvu za lastno prehrano ter ribištvu. Edini izvozni pridelek je kopra , ki jo pridelujejo. Tudi ribolov zadovoljuje domače potrebe, izvažajo le morske kumare. Veliko otočanov dela v tujini.

|  |  |
| --- | --- |
| **Površje:** | 24 km2 |
| **Največji otok:** | Vaitupu |
| **Št. Preb.:** | 10 000 |
| **Prestolnica:** | Fongafale |
| **Uradna jezika:** | tuvalščina, angleščina |
| **Sestava prebivalstva:** | Tuvalci(Polinezijci)-91,2%, mešanci-72%, evropejci-1%, drugi-0,6% |
| **Veroizpoved:** | tuvalska Cerkev(neodvisna verska skupnost) |
| **Valuta:** | tuvalski dolar |
| **Življenjska doba**(pribl.)**:** | moški-61,6 leta, ženske-64,1 leta |
| **Gospodarski viri:** | kopra, ribištvo |

Na koralnih otočkih Tuvaluja

se pri tradicionalnih plesih

močno prepletata obedja in zabava.

Tihomorski folklorni festival

in zanimanje turistov so

pomagali ohraniti številne

starodavne običaje.